CELEX: 32019R0387
Language: et
Date: 2019-03-11 00:00:00
Title: Komisjoni rakendusmäärus (EL) 2019/387, 11. märts 2019, millega lubatakse vastavalt Euroopa Parlamendi ja nõukogu määrusele (EL) 2015/2283 laiendada Schizochytrium sp. (ATCC PTA-9695) õli uuendtoiduna kasutamist ning muuta Schizochytrium sp. (ATCC PTA-9695) õli nimetust ja märgistamise erinõuet ning muudetakse komisjoni rakendusmäärust (EL) 2017/2470 (EMPs kohaldatav tekst)

12.3.2019   
               
               
                  ET
               
               
                  Euroopa Liidu Teataja
               
               
                  L 70/17
               
            
         KOMISJONI RAKENDUSMÄÄRUS (EL) 2019/387,
         11. märts 2019,
         millega lubatakse vastavalt Euroopa Parlamendi ja nõukogu määrusele (EL) 2015/2283 laiendada Schizochytrium sp. (ATCC PTA-9695) õli uuendtoiduna kasutamist ning muuta Schizochytrium sp. (ATCC PTA-9695) õli nimetust ja märgistamise erinõuet ning muudetakse komisjoni rakendusmäärust (EL) 2017/2470
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 25. novembri 2015. aasta määrust (EL) 2015/2283, milles käsitletakse uuendtoitu ning millega muudetakse Euroopa Parlamendi ja nõukogu määrust (EL) nr 1169/2011 ning tunnistatakse kehtetuks määrus (EÜ) nr 258/97 ja komisjoni määrus (EÜ) nr 1852/2001, (1) eriti selle artiklit 12,
         ning arvestades järgmist:
         
                     (1)
                  
                  
                     Määruses (EL) 2015/2283 on sätestatud, et liidus võib turule lasta ainult loa saanud ja liidu loetellu kantud uuendtoitu.
                  
               
                     (2)
                  
                  
                     Vastavalt määruse (EL) 2015/2283 artiklile 8 on võetud vastu komisjoni rakendusmäärus (EL) 2017/2470 (2), millega on kehtestatud liidus lubatud uuendtoitude loetelu.
                  
               
                     (3)
                  
                  
                     Määruse (EL) 2015/2283 artikli 12 kohaselt peab komisjon tegema otsuse uuendtoidu lubamise ja liidu turule laskmise ning liidu loetelu ajakohastamise kohta.
                  
               
                     (4)
                  
                  
                     Komisjoni rakendusotsusega (EL) 2015/545 (3) on Euroopa Parlamendi ja nõukogu määruse (EÜ) nr 258/97 (4) alusel lubatud lasta mitmes toidus kasutatava uuendtoiduna liidus turule mikrovetikast Schizochytrium sp. (ATCC PTA-9695) saadud õli.
                  
               
                     (5)
                  
                  
                     Komisjoni rakendusmäärusega (EL) 2018/1032 (5) laiendati Euroopa Parlamendi ja nõukogu määruse (EL) 2015/2283 alusel antud luba mikrovetikast Schizochytrium sp. (T18) saadud õli uuendtoiduna kasutamiseks ka puu- ja köögiviljapüreedele.
                  
               
                     (6)
                  
                  
                     Äriühing DSM Nutritional Products Europe esitas 10. septembril 2018 komisjonile määruse (EL) 2015/2283 artikli 10 lõike 1 kohaselt taotluse muuta uuendtoidu Schizochytrium sp. (ATCC PTA-9695) õli kasutustingimusi. Taotluse kohaselt soovitakse laiendada Schizochytrium sp. (ATCC PTA-9695) õli kasutusala puu- ja köögiviljapüreedele.
                  
               
                     (7)
                  
                  
                     Kõnealuse uuendtoidu kasutusala kavandatud laiendamine ei muuda ohutuskaalutlusi, mis võimaldasid lubada rakendusmäärusega (EL) 2018/1032 laiendada Schizochytrium sp. (T18) õli kasutusala puu- ja köögiviljapüreedele, ning sellega ei kaasne ohutusprobleeme. Nendest kaalutlustest tulenevalt on kasutusala kavandatud laiendamine kooskõlas määruse (EL) 2015/2283 artikli 12 lõikega 1.
                  
               
                     (8)
                  
                  
                     Äriühing DSM Nutritional Products Europe esitas 10. septembril 2018 komisjonile määruse (EL) 2015/2283 artikli 10 lõike 1 kohaselt ka taotluse lubada muuta Schizochytrium sp. (ATCC PTA-9695) õli nimetust ja märgistamise erinõuet. Taotluse kohaselt soovitakse jätta liidu loetellu kantud kõnealuse uuendtoidu nimetusest ja seda sisaldava toidu etiketil välja tüve nimetust hõlmav märge „(ATCC PTA-9695)“.
                  
               
                     (9)
                  
                  
                     Taotleja hinnangul on Schizochytrium sp. (ATCC PTA-9695) õli nimetuse ja märgistamisnõuete muutmine vajalik, kuna tüve nimetust hõlmav märge „(ATCC PTA-9695)“ ei ole Schizochytrium sp. (ATCC PTA-9695) õli sisaldavate toitude etiketil tarbija jaoks arusaadav ega asjakohane.
                  
               
                     (10)
                  
                  
                     Praegu on loa saanud ja liidu uuendtoitude loetellu kantud neli mikrovetikast Schizochytrium sp. saadud eri õli. Nendest on aga üksnes Schizochytrium sp. (ATCC PTA-9695) õli puhul nõutav tüve nimetuse kasutamine etiketil. Seepärast tagatakse Schizochytrium sp. (ATCC PTA-9695) õli nimetuse ja märgistamisnõuete muutmisega sidusus kõikide uuendtoiduna kasutada lubatud, mikrovetikast Schizochytrium sp. saadud õlide nimetuste ja märgistamisnõuete lõikes, ilma et see avaldaks negatiivset mõju inimeste tervisele või kahjustaks tarbijate huve.
                  
               
                     (11)
                  
                  
                     Uuendtoiduna kasutatava Schizochytrium sp. (ATCC PTA-9695) õli nimetusest ja märgistamise erinõudest tüve nimetust hõlmava märke „(ATCC PTA-9695)“ väljajätmisel peaks vastav spetsifikatsioon hõlmama väljendit „(ATCC PTA-9695)“, kuna see on vajalik kõnealuse uuendtoidu nõuetekohaseks tuvastamiseks. Seepärast tuleks mikrovetikast Schizochytrium sp. (ATCC PTA-9695) saadud õli käsitlevas kandes esitatud spetsifikatsiooni rakendusmääruse (EL) 2017/2470 lisa tabelis 2 vastavalt muuta.
                  
               
                     (12)
                  
                  
                     Komisjon ei küsinud määruse (EL) 2015/2283 artikli 10 lõike 3 alusel Euroopa Toiduohutusameti arvamust, kuna Schizochytrium sp. (ATCC PTA-9695) õli kasutusala laiendamine ning selle nimetuse ja märgistamise erinõude muutmine ja sellele järgnev liidu loetelu ajakohastamine ei avalda tõenäoliselt mõju inimeste tervisele.
                  
               
                     (13)
                  
                  
                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            
               1.   Määruse (EL) 2017/2470 alusel kehtestatud liidu uuendtoitude loetelu kannet, milles käsitletakse Schizochytrium sp. (ATCC PTA-9695) õli, muudetakse vastavalt käesoleva määruse lisale.
            
            
               2.   Lõikes 1 osutatud kanne liidu loetelus hõlmab käesoleva määruse lisas sätestatud kasutustingimusi ja märgistamisnõudeid.
            
         
         
            Artikkel 2
            Rakendusmääruse (EL) 2017/2470 lisa muudetakse vastavalt käesoleva määruse lisale.
         
         
            Artikkel 3
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 11. märts 2019
            
               
                  Komisjoni nimel
               
               
                  president
               
               Jean-Claude JUNCKER
            
         
         
            (1)  ELT L 327, 11.12.2015, lk 1.
         
            (2)  Komisjoni 20. detsembri 2017. aasta rakendusmäärus (EL) 2017/2470, millega vastavalt Euroopa Parlamendi ja nõukogu määrusele (EL) 2015/2283 uuendtoidu kohta kehtestatakse liidu uuendtoitude loetelu (ELT L 351, 30.12.2017, lk 72).
         
            (3)  Komisjoni 31. märtsi 2015. aasta rakendusotsus (EL) 2015/545, millega lubatakse Euroopa Parlamendi ja nõukogu määruse (EÜ) nr 258/97 alusel turule lasta toidu uuendkoostisosa, mikrovetikatest Schizochytrium sp. (ATCC PTA-9695) saadud õli (ELT L 90, 2.4.2015, lk 7).
         
            (4)  Euroopa Parlamendi ja nõukogu 27. jaanuari 1997. aasta määrus (EÜ) nr 258/97 uuendtoidu ja toidu uuendkoostisosade kohta (EÜT L 43, 14.2.1997, lk 1).
         
            (5)  Komisjoni 20. juuli 2018. aasta rakendusmäärus (EL) 2018/1032, millega lubatakse vastavalt Euroopa Parlamendi ja nõukogu määrusele (EL) 2015/2283 laiendada mikrovetikatest Schizochytrium sp. saadud õli uuendtoiduna kasutamist ning muudetakse komisjoni rakendusmäärust (EL) 2017/2470 (ELT L 185, 23.7.2018, lk 9).
      
      
         
            LISA
            Rakendusmääruse (EL) 2017/2470 lisa muudetakse järgmiselt.
            
                        1)
                     
                     
                        Tabelis 1 („Lubatud uuendtoidud“) asendatakse mikrovetikast Schizochytrium sp. (ATCC PTA-9695) saadud õli käsitlev kanne järgmisega:
                        
                                    Lubatud uuendtoit
                                 
                                 
                                    Uuendtoidu kasutamise tingimused
                                 
                                 
                                    Täiendavad märgistamise erinõuded
                                 
                                 
                                    Muud nõuded
                                 
                              
                                    „Mikrovetikast
                                       
                                          Schizochytrium
                                       
                                       sp. (ATCC PTA-9695) saadud õli
                                    
                                 
                                 
                                    
                                       Määratud toidugrupp
                                    
                                 
                                 
                                    
                                       DHA piirnorm
                                    
                                 
                                 
                                    Uuendtoidu nimetus seda sisaldava toiduaine etiketil on „mikrovetikast Schizochytrium sp. saadud õli“.“
                                 
                                 
                                     
                                 
                              
                                    Piimatooted, v.a piimapõhised joogid
                                 
                                 
                                    200 mg 100 g kohta või juustutoodete puhul 600 mg 100 g kohta
                                 
                              
                                    Piimatoodete analoogid, v.a joogid
                                 
                                 
                                    200 mg 100 g kohta või juustutoodete analoogide puhul 600 mg 100 g kohta
                                 
                              
                                    Võiderasvad ja kastmed
                                 
                                 
                                    600 mg 100 g kohta
                                 
                              
                                    Hommikusöögihelbed
                                 
                                 
                                    500 mg 100 g kohta
                                 
                              
                                    Toidulisandid, nagu on määratletud direktiivis 2002/46/EÜ
                                 
                                 
                                    Üldelanikkonna puhul 250 mg DHA-d päevas
                                 
                              
                                    Rasedate või imetavate naiste puhul 450 mg DHA-d päevas
                                 
                              
                                    Kehakaalu alandamiseks ette nähtud päevase toidu asendajad, nagu on määratletud määruses (EL) nr 609/2013, ja kehakaalu alandamiseks ette nähtud ühe toidukorra toidu asendajad
                                 
                                 
                                    250 mg toidukorra kohta
                                 
                              
                                    Piimapõhised joogid ja sarnased väikelastele ette nähtud tooted
                                 
                                 
                                    200 mg 100 g kohta
                                 
                              
                                    Eelkõige sportlastele intensiivsest lihaste tööst tingitud energiakao korvamiseks ette nähtud toit
                                 
                              
                                    Toit, mille etiketil on komisjoni rakendusmääruse (EL) nr 828/2014 nõuete kohane märge gluteeni puudumise või vähendatud sisalduse kohta
                                 
                              
                                    Meditsiinilisel näidustusel kasutamiseks ette nähtud toit, nagu on määratletud määruses (EL) nr 609/2013
                                 
                                 
                                    Vastavalt nende inimeste toitumuslikele erivajadustele, kellele tooted on ette nähtud
                                 
                              
                                    Pagaritooted (leiva- ja saiatooted ning magusad küpsised)
                                 
                                 
                                    200 mg 100 g kohta
                                 
                              
                                    Teraviljabatoonid
                                 
                                 
                                    500 mg 100 g kohta
                                 
                              
                                    Toidurasvad
                                 
                                 
                                    360 mg 100 g kohta
                                 
                              
                                    Mittealkohoolsed joogid (sh piimatoodete analoogid ja piimapõhised joogid)
                                 
                                 
                                    80 mg 100 ml kohta
                                 
                              
                                    Imiku piimasegu ja jätkupiimasegu, nagu on määratletud määruses (EL) nr 609/2013
                                 
                                 
                                    Vastavalt määrusele (EL) nr 609/2013
                                 
                              
                                    Imikutele ja väikelastele ette nähtud teraviljapõhine töödeldud toit ja imikutoit, nagu on määratletud määruses (EL) nr 609/2013
                                 
                                 
                                    200 mg 100 g kohta
                                 
                                 
                                     
                                 
                              
                                    Puu- ja köögiviljapüreed
                                 
                                 
                                    100 mg 100 g kohta
                                 
                              
                  
                        2)
                     
                     
                        Tabelis 2 („Spetsifikatsioonid“) asendatakse mikrovetikast Schizochytrium sp. (ATCC PTA-9695) saadud õli käsitlev kanne järgmisega:
                        
                                    Lubatud uuendtoit
                                 
                                 
                                    Spetsifikatsioon
                                 
                              
                                    „Mikrovetikast
                                       
                                          Schizochytrium
                                       
                                       sp. (ATCC PTA-9695) saadud õli
                                    
                                 
                                 
                                    Uuendtoit saadakse mikrovetika Schizochytrium sp. tüvest ATCC PTA-9695.
                                    Peroksiidiarv: ≤ 5,0 meq kilogrammi õli kohta
                                    Seebistumatud koostisained: ≤ 3,5 %
                                    Transrasvhapped: ≤ 2,0 %
                                    Vabad rasvhapped: ≤ 0,4 %
                                    Dokosapentaeenhape (n-6 DPA): ≤ 7,5 %
                                    DHA sisaldus: ≥ 35 %“